钦定古今图书集成/明伦汇编/氏族典/第384卷 > 李彦
## 钦定古今图书集成/明伦汇编/氏族典/第384卷 > 李彦

按《周书李彦传》，“彦字彦士，梁郡下邑人。祖先之，魏淮
南郡守。父静，南青州刺史。彦解褐奉朝请，从孝武入
关，兼著作佐郎，修起居注，加宁朔将军，迁平东将军。
大统初，除通直散骑侍郎。三年拜安东将军长史、仪
曹郎中。十二年改授民部郎中，封平阳县子。大军东
讨，加持节大都督、通直散骑常侍，掌留台事。魏废帝”
初，拜尚书右丞，转左丞。彦在《尚书》十有五载，属军国
草创，庶务殷繁，断决如流，略无疑滞。迁给事黄门侍
郎，寻进车骑大将军、仪同三司，赐姓宇文氏。拜兵部
尚书，加骠骑大将军、开府仪同三司，改授军司马，进
爵为伯。卒谥敬。子昇明嗣。少历显职。大象末，太府中
大夫、仪同大将军。